AIŠKINAMASIS RAŠTAS

DĖL VILNIAUS RAJONO SAVIVALDYBĖS TARYBOS SPRENDIMO „DĖL SAVIVALDYBEI PERDUODAMŲ VALDYTI PATIKĖJIMO TEISE VALSTYBINĖS ŽEMĖS SKLYPŲ (JŲ DALIŲ) IR ŽEMĖS SKLYPAIS NESUFORMUOTOS VALSTYBINĖS ŽEMĖS PLOTŲ PRIĖMIMO–PERDAVIMO AKTO (-Ų) PASIRAŠYMO“ PROJEKTO

2025 m. gruodžio 9 d.
Vilnius

1.	Projekto rengimą paskatinusios priežastys, parengto projekto tikslai ir uždaviniai:
Sprendimo tikslas gauti Vilniaus rajono savivaldybės tarybos pritarimą įgalioti Vilniaus rajono savivaldybės merą pasirašyti Vilniaus rajono savivaldybei perduodamų valdyti patikėjimo teise valstybinės žemės sklypų (jų dalių) ir žemės sklypais nesuformuotos valstybinės žemės plotų priėmimo–perdavimo aktą (-us). 
2.	Kaip šiuo metu yra reguliuojami projekte aptarti teisiniai santykiai:
Vadovaujantis Žemės įstatymo 7 straipsnio 4 dalimi, valstybinę žemę miestų ir miestelių teritorijų ribose patikėjimo teise perduodant savivaldybėms, parengiamas Vyriausybės nutarimas, kuriame nurodomos visos savivaldybės su joms perduodama valstybine žeme, esančia tų savivaldybių miestų ir miestelių teritorijų ribose. Kartu su Vyriausybės nutarimu kiekvienai savivaldybei yra parengiami ir valstybinės žemės sklypų, perduodamų patikėjimo teise šio straipsnio 1 dalies 2 punkte nurodytam subjektui, priėmimo–perdavimo aktai.  Parengto sprendimo projekto tikslas – priimti Lietuvos Respublikos Vyriausybės nutarimu (-ais) Vilniaus rajono savivaldybei perduodamus patikėjimo teise valdyti valstybinės žemės sklypus (jų dalis) ir žemės sklypais nesuformuotus valstybinės žemės plotus, įgaliojant Vilniaus rajono savivaldybės merą pasirašyti priėmimo-perdavimo aktą (-us), kadangi, vadovaujantis Lietuvos Respublikos vietos savivaldos įstatymo 3 straipsnio 3 dalimi, meras yra savivaldybės vykdomoji institucija (savivaldybės vadovas), turinti savivaldybės valdžios ir viešojo administravimo įgaliojimus, atsakinga už įstatymų, Lietuvos Respublikos Vyriausybės nutarimų ir savivaldybės tarybos sprendimų tiesioginį įgyvendinimą.
Lietuvos Respublikos Vyriausybės 2002 m. rugsėjo 10 d. nutarimu Nr. 1418 „Dėl Valstybinės žemės perdavimo savivaldybėms valdyti patikėjimo teise ir jos perdavimo kitiems valstybinės žemės patikėtiniams, pasibaigus savivaldybių patikėjimo teisei į ją, taisyklių patvirtinimo“ patvirtintos Valstybinės žemės perdavimo savivaldybėms valdyti patikėjimo teise ir jos perdavimo kitiems valstybinės žemės patikėtiniams, pasibaigus savivaldybių patikėjimo teisei į ją, taisyklės (toliau – Taisyklės), kuriose reglamentuota Nacionalinės žemės tarnybos patikėjimo teise miestų ir miestelių teritorijų ribose valdomų valstybinės žemės sklypų (jų dalių) ir žemės sklypais nesuformuotos valstybinės žemės plotų perdavimo savivaldybėms valdyti patikėjimo teise tvarka.
Vadovaudamasi Taisyklių 21.1 ir 21.2 papunkčiais, savivaldybė turi pateikti Lietuvos Respublikos aplinkos ministerijai (toliau – Aplinkos ministerija) informaciją apie savivaldybės tarybos įgaliotą asmenį, pasirašysiantį valstybinės žemės priėmimo–perdavimo aktą, ir dokumentą, kuriuo suteiktas įgaliojimas pasirašyti aktą. Šią informaciją savivaldybės turėtų pateikti ne vėliau kaip per 3 darbo dienas nuo Aplinkos ministerijos prašymo savivaldybėje gavimo dienos. 
Vadovaujantis Lietuvos Respublikos civilinio kodekso 2.142 straipsnio 1 dalimi, jeigu terminas įgaliojime nenurodytas, tai įgaliojimas galioja vienerius metus nuo jo sudarymo dienos.
3. Siūlomos naujos teisinio reguliavimo nuostatos ir kokių teigiamų rezultatų laukiama:
Parengtu tarybos sprendimo projektu pritariama, kad būtų pasirašytas (-i) Lietuvos Respublikos Vyriausybės Vilniaus rajono savivaldybei perduodamų patikėjimo teise valdyti valstybinės žemės sklypų (jų dalių) ir žemės sklypais nesuformuotos valstybinės žemės plotų priėmimo–perdavimo aktas (-ai) ir įgaliojamas Vilniaus rajono savivaldybės meras Robert Duchnevič pasirašyti šį aktą (-us).
4. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta:
Neigiamų pasekmių nenumatoma.
5. Lėšų poreikis ir šaltinis (-iai):
Sprendimo priėmimui lėšos nereikalingos.
6. Projekto rengimo metu gauti specialistų vertinimai ir išvados:
Sprendimo projekto rengimo metu neigiamų specialistų vertinimų ir išvadų negauta.
7. Kiti pagrindimai, skaičiavimai ar paaiškinimai:
Sprendimo projektas neprieštarauja šiuo metu galiojantiems teisės aktams.
8. Projektą siūloma svarstyti komitete (-uose):
Siūlome projektą svarstyti  skubos tvarka.

